Diari Oficial de la Generalitat Valenciana


Sumari del DOGV 7531, del 22-05-2015 (2015/4537)

RESOLUCIÓ d'11 maig de 2015, de la Direcció General d'Innovació, Ordenació i Política Lingüística, per la qual es reconeix d'interés formatiu i pedagògic l'activitat realitzada pels tutors dels auxiliars de conversa durant el curs 2014-15.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7531

Data del DOGV
:   22-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4537


Data del document
:   11-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * personal docent
    * concurs administratiu

RESOLUCIÓ d'11 maig de 2015, de la Direcció General d'Innovació, Ordenació i Política Lingüística, per la qual es reconeix d'interés formatiu i pedagògic l'activitat realitzada pels tutors dels auxiliars de conversa durant el curs 2014-15. [2015/4537]  
L'Orde 65/2012, de 26 d'octubre, de la Conselleria d'Educació, Cultura i Esport (DOCV 31.10.2012) va establir el model de formació permanent del professorat i el disseny, reconeixement i registre de les activitats formatives. Entre altres coses, s'hi assenyala que la finalitat última de la formació del professorat ha de ser la millora de la qualitat educativa i la consegüent repercussió en el procés d'aprenentatge de l'alumnat.  
En la línia anterior, el coneixement de llengües s'ha revelat en els últims anys com a factor de qualitat educativa molt rellevant, en tant que el sistema educatiu en la Comunitat Valenciana s'ha consolidat ja com un sistema d'educació plurilingüe, amb la intenció de proporcionar una resposta adequada a una societat multilingüe i a un món on el coneixement de llengües s'ha fet imprescindible. Les llengües cooficials i les estrangeres s'han de convertir per a l'alumnat en instruments de comunicació i d'expressió reals.  
La Resolució de 20 de desembre de 2013, de la Direcció General d'Innovació, Ordenació i Política Lingüística, ha regulat el programa d'auxiliars en la Comunitat Valenciana per al curs 2014-15, i ha establit els requisits per a la seua aplicació. Així mateix, indica en l'apartat dotze que, després d'avaluar la memòria d'activitat al tutor de l'auxiliar, es proposarà que l'activitat realitzada s'inscriga en el Registre de Formació del Professorat, d'acord amb els termes indicats en l'Orde 65/2012, de 26 d'octubre, que establix el model de formació permanent del professorat i el disseny, reconeixement i registre de les activitats formatives, en funció dels trimestres complets que l'auxiliar haja romàs en el centre.  
Així doncs, és evident que el professorat ha de tindre un paper primordial en el procés d'acompanyament de l'auxiliar de conversa i, per tant, és una de les claus de l'èxit del Programa d'Auxiliars.  
Segons la disposició addicional primera de l'Orde 54/2014, d'1 de juliol (DOCV 7309, 31.07.2014), s'autoritza al director general competent en matèria de formació a dictar totes les resolucions i instruccions que siguen necessàries per a l'assimilació de noves activitats a les detallades en esta orde.  
Consegüentment i en virtut de les facultats que m'atorga el Decret 140/2014, de 5 de setembre, del Consell (DOCV 7355, 08.09.2014) i atenent al que prescriu l'Orde 65/2012, de 26 d'octubre, de la Conselleria d'Educació, Formació i Ocupació, pel qual s'establix el model de formació permanent del professorat i el disseny, reconeixement i registre de les activitats formatives i al que prescriu l'Orde 54/2014, d'1 de juliol, de la Conselleria d'Educació, Cultura i Esport, per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança que realitzen els funcionaris docents que impartixen ensenyances no universitàries de la Comunitat Valenciana, resolc:  
  
  
Primer. Objecte  
Reconéixer d'interés formatiu i pedagògic la tutorització de l'activitat dels auxiliars de conversa en centres educatius de la Comunitat Valenciana durant el període comprés entre l'1 d'octubre de 2014 i el 31 de maig de 2015.  
  
Segon. Documentació  
El docent tutor interessat a obtindre el reconeixement derivat de la seua participació en el projecte ha d'haver presentat la memòria-informe per al Servici d'Ensenyament en Llengües sobre el programa d'Auxiliars de Conversa, curs 2014-15, en la qual s'inclou la certificació del director del centre, signada, datada i segellada.  
La documentació ha de ser remesa en format electrònic a l'adreça fnb@ppe.kw, o en format paper a la Direcció General d'Innovació, Ordenació i Política Lingüística. Servici d'Ensenyament en Llengües. Av. Campanar, 32 (46629) de València.  
Tercer. Reconeixement  
Una vegada comprovat que es reunixen els requisits establits en l'apartat dotze de la resolució de 20 de desembre de 2013, de la Direcció General d'Innovació, Ordenació i Política Lingüística per la qual es convoca el procediment de sol·licitud de participació en el procés de selecció dels centres públics i privats concertats als quals en el curs 2014-2015 s'assignaran auxiliars de conversa en llengües estrangeres i, després de revisar i valorar la documentació presentada, el Servici d'Ensenyament en Llengües proposarà al Servici de Formació del Professorat el reconeixement al professorat participant en l'aplicació del projecte.  
Es reconeixerà un total de 20 crèdits al professorat que haja actuat com a tutor d'un auxiliar de conversa durant el curs escolar 2014-15. Esta assignació de crèdits s'encabix dins a l'activitat assimilada a formació permanent «Programes Institucionals» que figura en l'annex únic de l'Orde 54/2014, d'1 de juliol, de la Conselleria d'Educació, Cultura i Esport, per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança que realitzen els funcionaris docents que impartixen ensenyances no universitàries de la Comunitat Valenciana.  
  
  
Quart. Efecte  
Esta resolució produirà efecte l'endemà de la seua publicació al Diari Oficial de la Comunitat Valenciana.  
  
La present resolució, que no posa fi a la via administrativa, podrà ser recorreguda en alçada davant de la Secretaria Autonòmica d'Educació i Formació en el termini d'un mes a comptar des de l'endemà de la seua publicació en el Diari Oficial de la Comunitat Valenciana, tot això de conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 11 de maig de 2015.- El director general d'Innovació, Ordenació i Política Lingüística: Juan Pablo Valero García.